Chips med havsalt, 45 g, ØKO | Løgismose.dk
Chips med havsalt, 45 g, ØKO
Året var 1991, og snacking-markedet var støt stigende. Berlin-muren var faldet to år forinden, og Vestens amerikanisering var ved at tage til. Amerikanske produkter kom til Europa med raketfart, heriblandt alverdens snacking-produkter. Det ønskede Alain Glon at udnytte, og han etablerede derfor et koorperativ af kartoffelbønder, der skulle levere sprøde chips i verdensklasse - nok til at mætte alle de sultne unge, der kiggede langt efter alt, hvad der blev gjort i USA.
Koorperativet blev startskuddet til Bret's Chips. Her blev der delt sorter og dyrkningsteknikker, og i 1995 blev virksomheden Altho, en gruppe af familieejede SMV'er beliggende i det centrale Bretagne, dannet.
I dag har virksomheden mellem 240 og 400 ansatte alt efter sæson og producerer 20.000 tons chips om året!
De økologiske chips får deres smag fra intet mindre end enkelheden samt kvaliteten af de tre ingredienser: franske kartofler, solsikkeolie fra økologisk landbrug og havsalt fra Guérande i Bretagne.